Õlle propageerimist on Venemaal tihti õigustatud väidetega, et õlut pruukides jätavad inimesed kangema kraami joomata, kuid asjatundjate kinnitusel pole see kaugeltki nii. Viimase kolme aastaga ligi  seitsmekordseks kasvanud õlle tarbimine ei ole tulnud viina arvelt, räägib duumasaadik Nikolai Gerassimenko: Räägitakse, et õlu vähendab kange alkoholi tarbimist, kuid see ei ole nii. Mullu kasvas meil alkoholi tootmine ja kasvas ka õlle tarbimine. Meie tarbimise struktuur on jätkuvalt selline, et 75 protsendi ulatuses juuakse kangeid jooke ning 25 protsendi ulatuses õlut ja veini. Vaatamata reklaamile ei toimu muutusi lahjade jookide kasuks.